# A kisegítő lehetőségek beállításai

Ez a fejezet a Kisegítő lehetőségek beállítóeszközeinek használatát ismerteti.

## A kisegítő lehetőségek beállítóeszközének megnyitása

A Kisegítő lehetőségek beállítóeszközét a következő módokon hívhatjuk elő:

- A Munkaasztal beállításai menüből

  Válasszuk az Alkalmazások Munkaasztal beállításai Kisegítő lehetőségek menüpontot. Az almenüből válasszuk ki a kívánt beállítóeszközt. Megjelenik a beállítóeszköz párbeszédablaka.

- A Kezdd itt! helyről

  Nyissunk meg egy Nautilus-ablakot, és az válasszuk az Ugrás Kezdd itt! menüparancsot. A másik lehetőség, hogy a munkaasztalon duplán kattintunk a Kezdd itt! ikonra. Megjelenik a Kezdd itt! hely. Kattintsunk duplán a Beállítások ikonra a Nautilus-ablakban, majd kattintsunk duplán a Kisegítő lehetőségek mappára.

## A billentyűzet kisegítő lehetőségeinek beállítása

A billentyűzet kisegítő lehetőségeinek beállítására használjuk a Billentyűzet beállítóeszközt. A Billentyűzet beállítóeszközének másik neve AccessX.

felsorolja a billentyűzet módosítható kisegítő lehetőségeit.

### A billentyűzet kisegítő beállításai

Lehetőség | Feladat
--- | ---
Billentyűzet kisegítő lehetőségeinek engedélyezése | Jelöljük be ezt a négyzetet a billentyűzet kisegítő lehetőségeinek engedélyezéséhez. A négyzet bejelölés után a párbeszédablak elemei aktívvá válnak.
Csengetés a kisegítő lehetőségek bekapcsolásakor/kikapcsolásakor | Jelöljük be ezt a négyzetet, ha a hangjelzést szeretnénk hallani a ragadós billentyűkhöz vagy a lassú billentyűkhöz hasonló lehetőségek be- és kikapcsolásakor.
Letiltás, ha ennyi ideig használaton kívül van | Jelöljük be ezt a négyzetet, ha egy bizonyos idő eltelte után ki akarjuk kapcsolni a billentyűzet kisegítő lehetőségeit.

Egérbillentyűk engedélyezése

Jelöljük be ezt a négyzetet, ha a numerikus billentyűzetet szeretnénk az egérmutató mozgatására használni. A következő beállítások adhatóak meg itt:

- Maximális egérmutató-sebesség: az egérmutató mozgásának maximális sebességét adhatjuk itt meg.

- Maximális sebességre gyorsulás ideje: az egérmutató teljes sebessége elérésének ideje adható meg itt.

- Billentyű lenyomása után ennyi idővel kezd el mozogni: itt adható meg, hogy a billentyű lenyomása után mennyi idő teljen el az egérmutató mozgatásának kezdetéig.

Lassú billentyűk engedélyezése

Jelöljük be ezt a négyzetet, ha szabályozni kívánjuk a billentyű lenyomása és a lenyomás elfogadása közötti időtartamot. A következő beállítások adhatóak meg itt:

- Leütések elfogadása ez után: itt adhatjuk meg a billentyű lenyomása és elfogadása közötti időtartamot.

- Csengetés billentyűlenyomáskor: jelöljük be, ha minden billentyűlenyomáskor hangjelzést szeretnénk hallani.

- Csengetés billentyű elfogadásakor: jelöljük be, ha a billentyűlenyomás elfogadásakor hangjelzést szeretnénk hallani.

- Csengetés billentyű visszautasításakor: jelöljük be, ha a billentyűlenyomás visszautasításakor hangjelzést szeretnénk hallani.

Billentyűszűrés engedélyezése

Jelöljük be ezt a négyzetet, ha a gyorsan egymás után többször lenyomott billentyűket ki szeretnénk szűrni. Itt adható meg a billentyűzet ismétlésének beállítása is.

- Leütések figyelmen kívül hagyása ezen belül: itt adható meg a billentyű lenyomása és az automatikus ismétlés beindulása közötti időtartam.

- Csengetés billentyű visszautasításakor: jelöljük be, ha a billentyűlenyomás visszautasításakor hangjelzést szeretnénk hallani.

Ragadós billentyűk engedélyezése

Jelöljük be ezt a négyzetet, ha az egyszerre lenyomandó billentyűkombinációkat a billentyűk egymás utáni megnyomásával kívánjuk elérni. A következő beállításokra van itt lehetőség:

- Csengetés ha módosító le lett nyomva: jelöljük be ezt a négyzetet, ha hangjelzést szeretnénk hallani a módosítóbillentyűk lenyomásakor.

- Ragadós billentyűk kikapcsolása, ha két billentyű egyszerre le lett nyomva: jelöljük be ezt a négyzetet, ha azt szeretnénk, hogy két billentyű egyidejű lenyomása után már nem lehessen billentyűlenyomások egymásutánjával helyettesíteni a billentyűkombinációkat.

Váltóbillentyűk és ismétlődés | Jelöljük be ezt a négyzetet, ha hangjelzést szeretnénk hallani a váltóbillentyű lenyomásakor. A váltóbillentyű bekapcsolásakor egy sípszót hallunk. A kikapcsoláskor két sípszót hallunk.
Tesztterület | A tesztterület egy interaktív felület, amelyen a módosított billentyűzet-beállítások azonnal kipróbálhatóak. Írjunk be valamit ide a beállítások teszteléséhez.
CDE AccessX fájl importálása | Kattintsunk erre a gombra a CDE AccessX beállításainak importálásához.