# A munkaasztal áttekintése

Ez a fejezet a GNOME munkaasztal fő elemeibe és tulajdonságaiba nyújt betekintést. A munkaasztal használata előtt olvassuk el ezt a fejezetet és ismerkedjünk meg a különböző tulajdonságokkal, összetevőkkel és azok működésével. A munkaasztal rengeteg beállítási lehetőséget biztosít, így ez a fejezet a tipikus alapértelmezett beállításokat tartalmazza.

## A munkaasztal elemeinek ismertetése

Ha első ízben indítunk el egy munkamenetet, egy alapértelmezett indítóképernyőt láthatunk panelekkel, ablakokkal és különböző ikonokkal. Az egy tipikus munkaasztalt mutat.

### Egy tipikus munkaasztal

Egy tipikus munkaasztal. Tartalom: Menü, menüpanel, munkaasztalháttér, ablakok, ablaklista applet, alsó élpanel, munkaasztal-váltó applet.

A munkaasztal fő elemei a következők:

- Panelek

  A panelek a munkaasztal olyan részei, ahonnan a rendszer összes alkalmazását és menüjét elérhetjük. A panelek testreszabhatók. Különösen fontos panel az a menüpanel. A menüpanel a munkaasztal felső szélének teljes szélességét elfoglalja. A menüpanel a következő két speciális menüt tartalmazza:

  - Alkalmazások menü: Tartalmazza az összes alkalmazást és beállítási eszközt. Ez a menü tartalmazza a fájlkezelőt és a súgómegjelenítőt is.

  - Műveletek menü: Különböző a rendszerrel kapcsolatos műveleteket tartalmaz, például a Fájlok keresése vagy a Kilépés.

  A menü panel jobb szélére kattintva az összes nyitott ablak listája nyílik meg.

- Menük

  Az összes munkaasztal-műveletet menükön keresztül érhetünk el. A menü panel menüket tartalmaz, úgyhogy a menüket és paneleket használhatjuk a feladatok elvégzéséhez. Az Alkalmazások menüből és a Műveletek menüből elérhetjük az összes alapértelmezett alkalmazást, parancsot és beállítást.

  Az Alkalmazások menüt és a Műveletek menüt elérhetjük a GNOME Menü segítségével is. Az Alkalmazások menü elemei a GNOME Menü legfelső szintjén találhatóak.

- Ablakok

  Sok ablakot jeleníthetünk meg egy időben. Különböző alkalmazásokat futtathatunk minden egyes ablakban. Az ablakkezelő biztosítja a keretet és a gombokat az ablakok számára. Az ablakkezelő segítségével alapértelmezett műveleteket hajthatunk végre, mint például a mozgatás, bezárás és az ablakok átméretezése.

- Munkaasztalok

  A munkaasztalt különböző munkaasztalokra bonthatjuk. A munkaasztal egy olyan terület a munkaasztalon, ahol dolgozhatunk. Meghatározhatjuk a munkaasztalon a munkaasztalok számát. Átkapcsolhatunk egy másik munkaasztalra, de egyszerre csak egy munkaasztalt jeleníthetünk meg.

- Nautilus fájlkezelő

  A Nautilus fájlkezelő elérést biztosít a fájlokhoz és alkalmazásokhoz. A fájlok tartalmát megjeleníthetjük a Nautilus ablakában, vagy megnyithatjuk a fájlokat a megfelelő alkalmazásokkal a Nautilusból. A Nautilus fájlkezelőt a fájlok és mappák kezelésére használhatjuk.

- A munkaasztal háttere

  A munkaasztal háttere a munkaasztal összes többi eleme mögött fekszik. A háttér a kezelői felület aktív része. Elhelyezhetünk elemeket a háttéren a könyvtárak és fájlok gyors eléréséhez, vagy a gyakran használt alkalmazások indításához. A háttéren jobb gombbal kattintva megnyithatjuk a menüt.

- Kezdd itt hely

  A Kezdd itt hely a GNOME munkaasztal kulcsfontosságú tulajdonságaihoz biztosít elérést. A GNOME alkalmazásokat és beállító eszközöket érhetjük el a Kezdd itt helyről. Olyan programokat is elérhetünk innen, amelyek segítségével a rendszer kiszolgáló elemeit állíthatjuk be, valamint más rendszerbeállításokat érhetünk el.

- A Munkaasztal beállításai

  A GNOME rendszer meghatározott beállító eszközöket tartalmaz. Minden eszköz a rendszer viselkedésének egy meghatározott részét vezérli. A beállító eszköz elindításához válasszuk az Alkalmazások Munkaasztal beállításait. Válasszuk ki az almenükből a beállítani kívánt elemet.

A rendszer legnagyobb erőssége a magas fokú beállíthatóság, és a feladatok elvégzésének több módja.

A rendszer együttműködést biztosít a rendszer elemei között. Általában egy feladatot több módon is el tudunk végezni. Például indíthatunk alkalmazásokat panelekről, menükből vagy a munkaasztal hátteréről.

A rendszergazda igény szerint módosíthatja a beállításokat, így a munkaasztal nem biztos, hogy úgy néz ki, mint ahogy ebben a fejezetben le van írva. Mindazonáltal, ez a fejezet hasznos útmutató a rendszer használatához.

## Panelek

Bármikor létrehozhatunk vagy törölhetünk paneleket. Ha első ízben indítjuk el a munkamenetet, a munkaasztal legalább a következő két panelt tartalmazza:

- Menü panel

- A munkaasztal alján található élpanel

A következő műveleteket végezhetjük el a panelekkel:

- Panelek létrehozása

- Panelek törlése

- Panelek elrejtése

- Elemek panelre helyezése

- Panelek elemeinek kezelése

### Panelek létrehozása

A panelek létrehozása a következő lépésekben történik:

1. Kattintsunk jobb gombbal bármelyik panel egy üres helyére, majd válasszuk az Új panel elemet.

2. Válasszuk ki az almenüből az új panel típusát. A panel a munkaasztalra kerül.

Tetszőleges számú panelt létrehozhatunk, azonban csak egy menü panel létezhet a munkaasztalon. Különböző típusú paneleket hozhatunk létre, igény szerint. A panelek viselkedése és megjelenítése testreszabható. Például, megváltoztathatjuk a panelek hátterét.

### Panelek törlése

Egy panel törléséhez, kattintsunk jobb gombbal a panelre, majd válasszuk a Panel törlése elemet.

### Panelek elrejtése

A menü panel kivételével minden panel tartalmazhat elrejtőgombokat a panel mindkét végén. A gombokra kattintva elrejthetjük vagy megjeleníthetjük a paneleket.

### Elemek panelre helyezése

A panel számos típusú elemet tartalmazhat. Az egy olyan panelt mutat, melyen minden típusú elem megtalálható.

#### Egy panel különböző elemekkel

Egy panel különböző elemekkel. Tartalom: Számológép indítóikon, menü, cd lejátszó applet, fiók, képernyőzár gomb.

A következő típusú elemeket helyezhetjük bármely panelre:

- Appletek

  Az Appletek kis interaktív alkalmazások, melyek egy panelen belül futnak, például a CD-lejátszó az . Minden applet egy egyszerű kezelőfelületet tartalmat, amit egérrel vagy billentyűzetről vezérelhetünk. A következő appletek jelennek meg alapértelmezésként a paneleken:

  - Window List: Displays a button for each window that is open. You can click on a window list button to minimize and restore windows. By default, Window List appears in the edge panel at the bottom of the desktop.

  - Munkaasztal-váltó: A munkaasztalokat jeleníti meg. A Munkaasztal-váltó appletet használhatjuk a munkaasztalok közötti váltásra. Alapértelmezettként a Munkaasztal-váltó a munkaasztal alján található élpanelen jelenik meg.

  Egy applet panelre helyezéséhez kattintsunk jobb gombbal a panel egy üres helyére, majd válasszuk a Panelre helyezést. Válasszuk ki a kívánt appletet az alábbi almenükből:

  - Kellékek

  - Szórakozás

  - Internet

  - Multimédia

  - Eszközök

- Indítóikonok_

  Egy indítóikon elindít egy bizonyos alkalmazást, végrehajt egy parancsot, vagy megnyit egy fájlt. A számológép ikon a egy indítóikon a Számológép alkalmazáshoz. Az indítóikon egy panelen, vagy menüben helyezkedhet el. Kattintsunk az indítóikonra az indítóikonhoz rendelt parancs futtatásához.

  Létrehozhatjuk az alkalmazásokhoz a saját indítóikonjainkat is. Például, létrehozhatunk a gyakran használt szövegszerkesztőhöz egy indítóikont, majd egy panelre helyezhetjük a kényelmes eléréshez. Egy új indítóikon panelre helyezéséhez kattintsunk jobb gombbal egy üres helyre a panelen, majd válasszuk a Panelre helyezés Indítóikon menüpontot.

  A másik lehetőség indítóikon hozzáadására a menüből, hogy a jobb gombbal a panel egy üres helyére kattintunk, majd kiválasztjuk a Panelre helyezés Indítóikon a menüből menüelemet. Válasszuk ki a kívánt indítóikont az almenükből.

- Menük

  Az összes munkaasztal-műveletet menükből érhetjük el. Az alapértelmezett panelek tartalmaznak menüket, úgyhogy használhatjuk a menüket és a paneleket a feladatok végrehajtásához. Egy menü megnyitásához a panelről, kattintsunk a menüt jelképező ikonra. A menü megnyitásához a menüpanelből, kattintsunk a menüt jelképező szövegre.

  A panelre helyezett menüket egy nyíllal ellátott ikon jelzi. A nyíl jelzi, hogy az ikon egy menüt takar. Az található ikon az az ikon, ami akkor jelenik meg, ha a Munkaasztal beállításai menüt a panelhez adjuk.

  A GNOME Menüt is hozzáadhatjuk bármely panelhez. A GNOME Menü panelre helyezéséhez kattintsunk egy üres helyre a panelen, majd válasszuk a Panelre helyezés GNOME Menü elemet.

- Fiókok

  A Fiókok a panel csúszó kiterjesztései, amiket megnyithatunk vagy bezárhatunk egy fiók ikonnal, mint ahogy a is látható. A fiókok segíthetnek a munkák rendezésében, ha sok alkalmazást futtatunk egyszerre. Az összes hasonló elemet egy fiókba rendezhetünk, amit ezután bármely típusú panelre helyezhetünk.

  A fiók panelre helyezéséhez kattintsunk jobb gombbal a panel egy üres helyére, majd válasszuk a Panelre helyezés Fiók elemet.

  A fiók kinyitásához kattintsunk a fiókra. A fiók bezárásához kattintsunk ismét a fiókra.

- A Képernyőzár gomb és a Kilépés gomb

  A Képernyőzár gomb segítségével zárolhatjuk a képernyőt. A képernyőzár ikonja a a Képernyőzár gomb. A Kilépés gomb segítségével befejezhetjük a munkamenetet.

  A gombok panelre helyezéséhez kattintsunk a panel egy üres helyére, majd válasszuk a Panelre helyezést. Ezután kiválaszthatjuk a kívánt gombot.

### A panel elemeinek kezelése

A következőképpen tudjuk kezelni a panel elemeit:

- Elemek mozgatása a panelen belül, vagy a panelek között.

  Bármely elemet elmozgathatjuk egy másik helyre a panelen. Mozgathatjuk az elemeket egyik panelről a másikra is. A középső gomb használatával húzhatjuk új helyre az elemet.

- Menü elemek másolása a panelre.

  Húzzuk az elemet a menüből a panelre. Esetleg, ha a menüelem egy indítóikon, kattintsunk jobb gombbal az elemre, majd válasszuk az Indítóikon hozzáadása a panelhez elemet.

## Menük

Az összes munkaasztal-műveletet menükön keresztül érhetjük el. Az alapértelmezett panelek menüket tartalmaznak, így használhatjuk a menük és panelek összességét a feladatok elvégzéséhez. A Menü panel az Alkalmazások és Műveletek menüket tartalmaz. A GNOME Menüt is a panelekhez adhatjuk.

Az Alkalmazások menüből és a Műveletek menüből elérhetjük az összes alapértelmezett alkalmazást, parancsot és beállítási lehetőséget. Szintén elérhetjük az Alkalmazások és a Műveletek menüket a GNOME menüből.

A GNOME menü panelre helyezéséhez kattintsunk jobb gombbal a panelre, majd válasszuk a Panelre helyezés GNOME menü elemet. A GNOME menüt egy stilizált lábnyom jelzi, a következőképpen:

GNOME Menü ikonja.

Kattintsunk a GNOME menü gombra a panelen a GNOME menü megnyitásához.

További tetszőleges számú menüt adhatunk a panelekhez. A panelhez adott menü megnyitásához kattintsunk a panelen a menü ikonjára. További műveleteket végezhetünk a menükön, mint például a menü elemeinek panelre másolása.

## Ablakok a munkaasztalon

Sok ablakot jeleníthetünk meg egyszerre az aszalon. Mindegyik ablaknak van kerete. Az ablak kerete aktív vezérlőelemeket tartalmaz, melyeket az ablak kezelésére használhatunk.

### Az ablakok típusai

Az aszal a következő típusú ablakokat tartalmazza:

- Alkalmazás ablakok

  Ha futtatunk egy alkalmazást, az ablakát többnyire egy keret határolja. Az alkalmazás ablakának felső részén található a címsor. A címsorban található gombokkal dolgozhatunk az ablakkal. Az ablakkereten található gombokkal olyan műveleteket végezhetünk el, mint az Ablak menü kinyitása, vagy az ablakk bezárása. Az Ablak menü az ablakon végezhető műveleteket tartalmaz.

- Párbeszédablakok

  A párbeszédablakok az interaktív alkalmazásokhoz kapcsolódnak. A párbeszédablak egy ablakkeretből és egy sima ablakból áll, mely adatokat és vezérlőelemeket biztosít a felhasználónak. Ez a kézikönyv a párbeszédablakon a párbeszédablak interaktív részét érti. A párbeszédablak kerete gombokat biztosít az Ablak menü eléréséhez, vagy a párbeszédablak bezárásához.

### Ablakok kezelése

Az alkalmazásablak vagy párbeszédablak keretét használhatjuk az ablakkal kapcsolatos műveletek elvégzésére. A legtöbb vezérlőelem az ablakkeret felső részén található. A ábrán egy tipikus alkalmazásablak ablakkeretének felső része látható.

#### Egy tipikus alkalmazásablak ablakkeretének felső része

Az alkalmazásablak keretének felső része. Tartalom: Ablak menü gomb, címsor, kicsinyítés, nagyítás, ablak bezárása gomb.

Az ablakkeret aktív vezérlőelemei a következők:

Vezérlőelem | Leírás
--- | ---
Ablak menü gomb | Kattintsunk az Ablak menü gombra az Ablak menü megnyitásához.
Címsor | A címsort használhatjuk az ablak mozgatásához és elrejtéséhez.
Kicsinyítés gomb | Kattintsunk a Kicsinyítés gombra az ablak kicsinyítéséhez.
Nagyítás gomb | Kattintsunk a Nagyítás gombra az ablak méretének visszaállításához és nagyításához. Az ablak teljes méretűvé alakításához kattintsunk a Nagyítás gombra. Az ablak eredeti méretének visszaállításához kattintsunk a Nagyítás gombra ismét.
Ablak bezárása gomb | Kattintsunk az Ablak bezárása gombra az ablak bezárásához.
Szegély | Kattintsunk jobb gombbal a szegélyre az Ablak menü megnyitásához.

Az ablak méretének megváltoztatásához fogjuk meg az ablak szegélyét, de ne a címsorát. Húzzuk a szegélyt addig, ameddig a kívánt méretet el nem érjük.

### Ablak fókuszálása

A fókuszban lévő ablak bemenetet kap az egértől és a billentyűzetről. Egyszerre csak egy ablak lehet fókuszban. A fókuszban lévő ablakban más a kinézete, mint a többi ablaknak.

A következő elemeket használhatjuk egy ablak fókuszálásához:

Elem | Művelet
--- | ---
Egér | Kattintsunk az ablakra, ha az ablak látható.
Gyorsbillentyűk | Használhatunk gyorsbillentyűket a nyitott ablakok közötti váltásra. Az ablak fókuszálásához engedjük fel a billentyűket. Az alapértelmezett gyorsbillentyű az ablakok közötti váltásra az Alt Tab.
Ablak lista | Kattintsunk az Ablak listában az ablakot jelző ikonra.
Munkaasztal váltó | Kattintsunk az ablakra, melyre fókuszálni szeretnénk a Munkaasztal váltóban.

## Munkaasztalok

Sok ablakot jeleníthetünk meg egy időben a munkaasztalon. Az ablakok a több részre osztott munkaasztal részein - munkaasztalain - jelennek meg. A munkaasztal egy olyan kijelölt része a munkaasztalnak, ahol dolgozhatunk.

A munkaasztal minden munkaasztalán azonos az aszal háttere, a panelek és a menük. Ellenben más alkalmazásokat futtathatunk, más ablakokat nyithatunk minden munkaasztalon. Csak egy munkaasztalt jeleníthetünk meg egyszerre az aszalon, de lehetnek más nyitott ablakaink más munkaasztalokon.

A munkaasztalok segítségével rendet tarthatunk a munkaasztalon, ha sok alkalmazást futtatunk egyszerre. Ha a jelenlegi munkaasztalon túl sok ablak van nyitva, átmozgathatjuk az ablakokat más munkaasztalokra. Átkapcsolhatunk egy másik munkaasztalra is, s elindíthatjuk az alkalmazásokat ott is.

A munkaasztalokat a Munkaasztal-váltó applet jeleníti meg. Az , a Munkaasztal-váltó négy munkaasztalt tartalmaz. Az első három munkaasztal tartalmaz nyitott ablakot. Az utolsó munkaasztalon nem található jelenleg aktív ablak.

### A munkaasztal-váltóban megjelenített munkaasztalok

A munkaasztal-váltó. A szövegkörnyezet mutatja be az ábrát.

### Munkaasztalok közötti váltás

A következőképpen válthatunk a különböző munkaasztalok között:

- A Munkaasztal-váltóban kattintsunk arra a munkaasztalra amelyen dolgozni szeretnénk.

- Nyomjuk le a Ctrl Alt jobb nyíl billentyűkombinációt a jelenlegi munkaasztaltól jobbra levő munkaasztalhoz váltáshoz.

- Nyomjuk le a Ctrl Alt bal nyíl billentyűkombinációt a jelenlegi munkaasztaltól balra levő munkaasztalhoz váltáshoz.

### Munkaterületek hozzáadása

Munkaterületek munkaasztalhoz adásához kattintsunk jobb gombbal a Munkaterület-váltó appletre, majd válasszuk a Beállítások menüelemet. A Munkaterület-váltó tulajdonságai párbeszédablak jelenik meg. Használjuk a Munkaterületek száma elemet a szükséges munkaterületek számának megadásához.

## Nautilus fájlkezelő

A Nautilus fájlkezelő elérést biztosít a fájlokhoz, alkalmazásokhoz és FTP kiszolgálókhoz. A Nautilus ablak megnyitásához válasszuk az Alkalmazások Saját könyvtár elemet. A következő ábra egy Nautilus ablakot mutat, mely egy mappa tartalmát mutatja.

Egy példa Nautilus ablakot mutat. A szövegkörnyezet értelmezi az ábrát.

Egy Nautilus ablak, mely a következő táblákat tartalmazza:

- Oldaltábla

  A fájlok közötti navigálást segíti. A tábla az aktuális fájlról vagy mappáról is ad információkat. Az oldaltábla az ablak bal oldalán található.

- Nézet tábla

  A fájlok és mappák tartalmát jeleníti meg. A nézet tábla az ablak jobb oldalán található.

A Nautilus segítségével a következőket tehetjük:

- Fájlok és mappák megjelenítése

  A fájlokat és mappákat ikonokként vagy listaként jeleníthetjük meg. Néhány típusú fájl tartalmát a Nautilus ablakon belül jeleníthetjük meg. Esetleg megnyithatjuk a fájlokat a megfelelő programban a Nautilusból.

- Fájlok és mappák kezelése

  Használhatjuk a Nautilust fájlok és mappák létrehozására, mozgatására, másolására, átnevezésére és törlésére.

- Parancsfájlok futtatása

  Futtathatunk parancsfájlokat a Nautilusból és kiválaszthatunk fájlokat és mappákat, melyeken futtatni szeretnénk a parancsfájlt.

- Fájlok és mappák testreszabása

  Emblémákat adhatunk a fájlokhoz és mappákhoz a speciális állapotok jelzésére. Például, hozzáadhatunk egy Fontos emblémát egy fájlhoz, a fontosságát jelezve. A mappákat a következőképpen szabhatjuk testre:

  - Megjegyzést fűzhetünk a mappához.

  - Egyedi háttérképet adhatunk meg a mappához.

  - Meghatározhatjuk egy mappa nagyítási beállítását.

A Nautilus a munkaasztal hátterét is létrehozza.

### Fájlok megnyitása a Nautilus fájlkezelőből

A megnyitandó fájlt tartalmazó mappa megnyitásához kattintsunk duplán a nézet tábla mappa ikonjaira. Ha a megnyitandó fájl megjelenik, kattintsunk duplán az ikonjára a fájl megnyitásához.

### Fájlok mozgatása mappák között

A fájlokat két vagy több Nautilus ablak megnyitásával mozgathatjuk a mappák között. Nyissunk meg más-más mappát minden ablakban, majd húzzuk a fájlokat az egyik ablakból a másikba.

## A munkaasztal háttere

A munkaasztal háttere a munkaasztal aktív eleme. A munkaasztal hátterét a következő műveletek elvégzésére használhatjuk:

- Alkalmazások indítása, fájlok és mappák megnyitása.

  Elhelyezhetünk munkaasztal-objektumoket a gyakran használt fájlok, mappák és alkalmazások kényelmes eléréséhez. Például, elhelyezhetjük egy gyakran használt alkalmazás indítóikonját.

- Nyissuk meg az Asztal háttere menüt.

  Kattintsunk jobb gombbal a munkaasztal hátterére és nyissuk meg az Asztal háttere menüt. Az Asztal háttere menüt a munkaasztal hátterével kapcsolatos műveletek elvégzésére használhatjuk.

A Nautilus. fájlkezelő kezeli a munkaasztal hátterét.

### A munkaasztal háttérelemeinek megnyitása

A munkaasztal háttér egy elemének megnyitásához kattintsunk duplán az elemre. A Nautilus ablakban beállíthatjuk a tulajdonságokat így egyszer kattintva egy elemre végrehajthatjuk az alapértelmezett műveletet.

### Munkaasztal-objketumok hozzáadása

Munkaasztal-objektumokat a gyakran használt fájlok, mappák és alkalmazások kényelmes elérése érdekében tehetünk a munkaasztalra. A következőképpen adhatunk a munkaasztalhoz ilyen objektumokat:

- Használjuk az Munkaasztal menüt egy indítóikon munkaasztalra helyezéséhez.

- Húzzunk egy elemet a fájlkezelő ablakból a munkaasztal hátterére. Például, egy gyakran használt fájlhoz hozhatunk létre szimbolikus linket, majd áthúzhatjuk a munkaasztalra. A link ikonja a munkaasztal hátterére kerül. A fájl megnyitásához kattintsunk duplán az ikonra. Fájlokat és mappákat is húzhatunk a munkaasztal hátterére.

- Húzzuk egy alkalmazás indítóikonját egy menüből a munkaasztal hátterére. Például, megnyithatunk egy menüt, melyben egy gyakran használt alkalmazás indítóikonja található, majd az indítóikont a munkaasztal hátterére húzhatjuk.

## Kezdd itt hely

A Kezdd itt ikonja

A Kezdd itt hely segítségével a következő parancsokat érhetjük el:

- Alkalmazások

  Kattintsunk duplán az Alkalmazásokra a kulcsfontosságú GNOME alkalmazások eléréséhez. Az Alkalmazások menüt a GNOME Menü és a Menü panel segítségével is elérhetjük.

- A munkaasztal beállításai

  Kattintsunk duplán a Munkaasztal beállításai elemre a munkaasztal testreszabásához.

- Alkalmazások, melyekkel a rendszer kiszolgáló funkcióit állíthatjuk be, és további rendszerbeállításokat választhatunk.

A Kezdd itt helyet a következőképpen érhetjük el:

- A Nautilus ablakból

  Válasszuk az Ugrás Kezdd itt elemet. A Kezdd itt hely tartalma megjelenik az ablakban.

- A munkaasztal hátteréről

  Kattintsunk duplán a Kezdd itt elemre a munkaasztal hátterén. A Kezdd itt hely tartalma megjelenik a Nautilus ablakban.

## A munkaasztal beállításai

A munkaasztal beállító eszközeit használhatjuk a rendszer összes tulajdonságának beállítására. Minden eszköz a munkaasztal viselkedésének egy bizonyos részét vezérli. Például egy eszközzel kiválaszthatunk egy témát a rendszerhez. A téma egy irányított beállításokból álló csoport, amely a kezelőfelület egy részének megjelenítését határozza meg.

A kényelem miatt az eszközök a következő csoportokba oszthatók:

- Alap

- Kisegítő

- Haladó

A rendszer beállító eszközeit a következő módokon nyithatjuk meg:

- Válasszuk az Alkalmazások Munkaasztal beállításai. Válasszuk ki a kívánt elemet az almenükből.

- Kattintsunk duplán a Kezdd itt! elemre a háttéren. Egy Nautilus-ablak nyílik meg a Kezdd itt! helyen. Kattintsunk duplán a Munkaasztal beállításai elemre a Nautilus-ablakban az eszköz megjelenítéséhez. Kattintsunk kétszer a kívánt elemre.

## Alkalmazások

A GNOME rendszerrel együtt adott alkalmazások számos tulajdonságukban megegyeznek. Például az alkalmazásoknak egységes kinézetük van. Az alkalmazások közös tulajdonságainak az oka a közös programkönyvtár-használat. Az alapértelmezett GNOME programkönyvtárt használó alkalmazásokat GNOME-megfelelő alkalmazásnak hívjuk. Például, a Nautilus és a gedit szövegszerkesztő GNOME-megfelelő alkalmazás.

A GNOME az operációs rendszer függvénykönyvtárain kívül biztosít saját könyvtárakat is. A könyvtárak segítségével a GNOME futtathatja a meglévő alkalmazásokat, akárcsak a GNOME-megfelelő alkalmazásokat. Például, ha az operációs rendszer UNIX alapú, a jelenlegi X11 és Motif alkalmazásokat a GNOME rendszerből futtathatjuk.

A GNOME-megfelelő alkalmazások néhány tulajdonsága:

- Egységes kinézet

  A GNOME-megfelelő alkalmazások egységes felületet mutatnak. A GNOME minősített alkalmazások olyan megjelenítési beállításokat tartalmaznak, melyeket a beállítóeszközökben testreszabhatunk. A következő eszközökkel változtathatjuk meg a GNOME-megfelelő alkalmazások kinézetét:

  - Alkalmazások Munkaasztal beállításai >Menük és Eszköztárak

  - Alkalmazások Munkaasztal beállításai >Téma

- Menük, eszköztárak és a státuszsor

  A legtöbb GNOME-megfelelő alkalmazás tartalmaz egy menüsort, egy eszköztárat és egy státuszsort. A menüsor mindig tartalmat egy Fájl menüt és egy Súgó menüt. A Fájl menü mindig tartalmaz egy Kilépés elemet és a Súgó menü mindig tartalmaz egy Névjegy elemet.

  Az eszköztár egy a menüsor alatt megjelenő eszközsor. Az eszköztár a legtöbb általánosan használt parancshoz tartalmaz gombot. A státuszsor egy sor az ablak alján, mely az ablakban látható állapotról ad információt. A GNOME-megfelelő alkalmazások tartalmazhatnak egyéb sorokat is. Például a Nautilus egy hely sort is tartalmaz.

  A GNOME-megfelelő alkalmazások néhány sora lecsatolható. A sornak van egy fogantyúja, aminél fogva ezt a sort egy másik helyre húzhatjuk. A sort az ablak másik oldalára vagy a munkaasztal másik részére ragaszthatjuk. Például lecsatolhatjuk a menüsort, az eszköztárat és a hely sort a Nautilus fájlkezelőt.

- Alapértelmezett gyorsbillentyűk

  A GNOME-megfelelő alkalmazások ugyanazon műveletekre ugyanazon gyorsbillentyűket használják. Például egy GNOME-megfelelő alkalmazásból való kilépéshez nyomjuk le a Ctrl Q billentyűkombinációt. Egy művelet visszavonásához használjuk a Ctrl Z billentyűkombinációt.

- Húzd-és-ejtsd

  A GNOME-megfelelő alkalmazások ugyanazt a protokollt használják a húzd-és-ejtsd műveletekre. Ezért, a GNOME-megfelelő alkalmazások egységes visszajelzést biztosítanak a húzd-és-ejtsd műveletekre.

  Az egységes protokoll használatával a GNOME-megfelelő alkalmazások szofisztikált módon működnek együtt egymással. Például a GNOME-megfelelő alkalmazások felismerik a rájuk húzott elemek formátumát. Ha egy HTML fájlt húzunk egy böngészőre a Nautilus fájlkezelőből, a fájl HTML formátumban jelenik meg a böngészőben. Ennek ellenére, ha a HTML fájlt egy szövegszerkesztőre húzzuk, a fájl sima szöveg formátumban jelenik meg a szövegszerkesztőben.

## Hogyan tudhatunk meg még többet

A rendszer súgót nyújt amennyiben többet szeretnénk megtudni a következő területekről:

- Rendszer témái

- Appletek

- Alkalmazások

### Hogyan tudhatunk meg többet a rendszerrel kapcsolatos témákban

Különböző, a rendszerrel kapcsolatos témákat a beépített Yelp súgórendszerben találhatunk. A Yelp súgórendszer indításához válasszuk az Alkalmazások Súgó elemet.

### Hogyan tudhatunk meg még többet az appletekkel kapcsolatban

Egy bizonyos applettel kapcsolatban több információért kattintsunk jobb gombbal az appletre, majd válasszuk a Súgó elemet.

### Hogyan tudhatunk meg többet az alkalmazásokról

Ha többet szeretnénk megtudni egy bizonyos alkalmazásról, indítsuk el az alkalmazást, majd válasszuk a Súgó Tartalom elemet. A mésik lehetőség, hogy indítsuk el az alkalmazást, majd nyomjuk le az F1-et.