# Sesiuni desktop

Acest capitol oferă informaţiile necesare pentru a lansa, gestiona şi termina o sesiune desktop.

## Lansarea unei sesiuni desktop

O sesiune desktop are loc între un login la desktop şi logoutul care urmează. Ecranul login, afişat de Managerul de logare, este poarta dumneavoastră către desktop. Ecranul login oferă câmpuri pentru introducerea numelui utilizator şi a parolei. Meniul Opţiuni de pe ecranul login afişeaza opţiunile pe care le aveţi la login, de exemplu selectarea limbii pentru sesiunea respectivă.

Rezultatul unui login este începerea unei sesiuni. După verificarea autenticităţii numelui utilizator şi a parolei introduse, Managerul de logare lansează managerul de sesiuni. Managerul de sesiuni vă oferă posibilitatea de a gestiona sesiunea. De exemplu, puteţi salva configuraţia ultimei sesiuni, care poate fi folosită pentru configurare automată la un nou login. Managerul de sesiuni salvează şi restaurează următoarele:

- Setările de formă şi comportament, de exemplu fonturile, culorile şi setările mausului.

- Aplicaţiile pe care le-aţi lansat pe durata sesiunii salvate, de exemplu managerul de fişiere sau ferestrele pentru editare de text. Nu puteţi salva şi lansa automat aplicaţiile pe care managerul de sesiuni nu le gestionează. De exemplu, dacă lansaţi de la linia de comandă editorul vi, managerul de sesiuni nu poate reface sesiunea dumneavoastră de editare.

## Blocarea ecranului

Această secţiune oferă informaţii referitoare la modalităţile de blocare a ecranului şi de configurare a protecţiei pentru ecran.

### Pentru blocarea ecranului

Afişează iconul Blochează.

Pentru blocarea ecranului, executaţi una dintre următoarele operaţiuni:

- Alegeţi Acţiuni Închide ecran.

- Dacă butonul Blochează este prezent în panou, faceţi clic pe butonul Blochează.

  Pentru a adăuga butonul Blochează în panou, apăsaţi butonul din dreapta al mausului pe panou. Alegeţi Adaugă la panou Buton Blocare.

Când blocaţi ecranul, va porni protecţia pentru ecran. Pentru a debloca ecranul, mişcaţi mausul sau apăsaţi orice tastă pentru a afişa fereastra de dialog pentru deblocare. Tastaţi numele utilizator şi parola dumneavoastra şi apăsaţiReturn.

Pentru o blocare corectă a ecranului trebuie să aveţi activată protecţia pentru ecran.

### Configurarea protecţiei pentru ecran

Protecţia pentru ecran este o aplicaţie pe care o puteţi utiliza pentru a înlocui imaginea afişată de ecranul dumneavoastră atunci când calculatorul nu este folosit. Puteţi folosi ecranul de veghe în urmatoarele moduri:

- Activare după o perioadă specificată de inactivitate .

- Activare la blocarea ecranului.

- Controlarea energiei consumate de monitor atunci când sistemul nu este folosit.

Pentru cofigurarea protecţiei pentru ecran, procedaţi în modul următor:

1. Apăsaţi butonul dreapta al mausului pe butonul Blocare, după care alegeţi Proprietăţi din meniul care apare. Va fi afişată fereastra de dialog XScreenSaver.

   Dacă butonul Blocare nu se află în panou, îl puteţi adăuga dumneavoastră. Pentru a adăuga butonul Blocare în panou, apăsaţi butonul dreapta al mausului pe panou. Alegeţi Adaugă la panou Buton Blocare.

2. Pentru a configura protecţia pentru ecran, utilizaţi elementele din tabul Moduri de afişare. Tabelul următor descrie elementele din cadrul tabului Moduri de afişare:

   Opţiune | Funcţie
   --- | ---

   Mod

   Utilizaţi caseta cu opţiuni pentru a configura comportamentul protecţiei pentru ecran. Selectaţi din următoarele opţiuni:

   - Dezactivare protecţie ecran: Selectaţi această opţiune dacă nu doriţi să utilizaţi protecţia pentru ecran.

   - Doar ecran negru: Selectaţi această opţiune dacă doriţi ca ecranul dumneavoastră să devina negru atunci când se blochează.

   - O singură protecţie pentru ecran: Selectaţi această opţiune dacă doriţi ca, la blocarea ecranului, protecţia pentru ecran să afişeze numai una din imaginile disponibile în lista protecţiilor de ecran.

   - Protecţie de ecran aleatoare: Selectaţi această opţiune dacă doriţi ca atunci când ecranul se blochează să afişeze aleator imagini selectate din lista protecţiilor pentru ecran.

   Lista de imagini pentru protecţia de ecran | Selectaţi din lista imaginile pe care le doriţi afisate de protecţia pentru ecran.
   Porneşte după | Specifică intervalul de timp dintre ultima utilizare a mausului sau tastaturii şi activarea protecţiei pentru ecran.
   Schimbă după | Specifică protecţiile pentru ecran în cazul protecţiei pentru ecran aleatoare.
   Blochează după | Selectaţi această optiune dacă doriţi blocarea ecranului după activarea protecţiei pentru ecran. Utilizaţi caseta asociată pentru a specifica întârzierea între activarea protecţiei pentru ecran şi blocarea ecranului.
   Previzualizare | Clic pe acest buton pentru a previzualiza imaginea selectată pentru protecţiai pentru ecran. Pentru a termina previzualizarea, apăsaţi orice tastă sau efectuaţii un clic pe unul din butoanele mausului.
   Setări | Clic pe acest buton pentru a afişa opţiunile care au fost selectate pentru protecţia pentru ecran.

3. Pentru configurarea opţiunilor avansate, clic pe tabul Avansat. Următorul tabel descrie elementele din tabul Avansat

   Opţiune | Funcţie
   --- | ---
   Captură imagini desktop | Unele protecţii pentru ecran pot memora ultima imagine normală a ecranului, imagine pe care să o prelucreze pentru a creea imaginea afişată în perioada de protecţie. Selectaţi această opţiune pentru a permite protecţiei pentru ecran să facă o captură a ecranului.
   Captură cadre video | Unele protecţii pentru ecran pot captura un cadru dintr-un film şi prelucra imaginea capturată pentru a crea imaginea afişată de protecţia pentru ecran. Dacă sistemul dumneavoastră are o placă de captură video, activaţi această opţiune pentru a permite protecţiei pentru ecran capturarea unui cadru video.

   Alege imagine aleatoare

   Selectaţi această opţiune dacă doriţi ca protecţia pentru ecran să folosească imagini aleatoare dintr-un director pe care îl selectaţi dumneavoastră. Pentru a specifica directorul cu imagini, puteţi proceda în două moduri. Puteţi scrie calea către directorul cu imagini în fereastra de editare corespunzătoare sau puteţi folosi butonul Navigare pentru a afişa o fereastră de dialog cu ajutorul căreia să selectaţi directorul dorit.

   Dialognosticuri detaliate | Selectaţi această opţiune dacă doriţi să afişaţi informaţii de diagnosticare a protecţiei pentru ecran.
   Afişează erorile subproceselor | Selectaţi această optiune dacă doriţi afişarea erorile generate de subprocesele protecţiei pentru ecran.
   Afişare ecran de pornire | Selectaţi această opţiune dacă doriţi ca Xscreensaver să afişeze un ecran de pornire atunci când Xscreensaver porneşte.
   Activează gestionarea energiei | Selectaţi această opţiune pentru a activa gestionarea energiei consumate de monitorul dumneavoastră. Gestionarea energiei poate reduce consumul de energie al monitorului atunci când nu utilizaţi calculatorul.
   Standby după | Specifică perioada de aşteptare înainte de a trece monitorul în standby. Când monitorul este în standby ecranul este negru.
   Suspendă după | Specifică perioada de aşteptare înainte de a trece monitorul în modul salvare de energie.
   Stinge după | Specifică perioada de aşteptare înainte de stingerea monitorului.
   Instalează hartă de culori | Selectaţi această opţiune pentru a instala o hartă de culori dedicată în momentul în care ecranul de veghe este activ. Utilizarea unei hărţi de culori dedicate poate îmbunătăţi calitatea culorilor la afişarea anumitor imagini de către protecţia pentru ecran.
   Înnegrire treptată la pornire | Selectaţi această opţiune dacă doriţi ca ecranul sa se înnegrească treptat atunci când porneste protecţia pentru ecran.
   Revenire treptata din negru la oprire | Selectaţi aceată opţiune dacă doriţi ca ecranul să se schimbe treptat de la negru la conţinutul normal când protecţia pentru ecran se opreşte.
   Durata de înnegrire | Specifică în cât timp să se realizeze înnegrirea atunci când porneşte ecranul de veghe.

4. Clic pe butonul Închide fereastra de pe cadrul ferestrei de dialog XScreenSaver pentru a o închide.

## Gestionarea sesiunii

Pentru a configura modul în care managerul de sesiuni gestionează desktopul, alegeţi Aplicaţii Preferinţe desktop Avansat Sesiuni. Programul de configurare a preferinţelor Sesiuni recunoaşte următoarele tipuri de aplicaţii:

- Aplicaţii care sunt gestionate de managerul de sesiuni. Când salvaţi configuraţia unei sesiuni, managerul de sesiuni salvează toate aplicaţiile pe care le gestionează. La începerea unei noi sesiuni, managerul de sesiuni lansează în mod automat aplicaţiile gestionate de el.

- Aplicaţii care nu sunt gestionate de managerul de sesiuni. Când salvaţi configuraţia sesiunii dumneavoastră, managerul de sesiuni nu salvează nici una dintre aplicaţiile pe care nu le gestionează. După părăsirea sesiunii curente, la pornirea unei noi sesiuni managerul de sesiuni nu lansează nici una dintre aplicaţiile pe care nu le gestionează, fiind necesară lansarea manuală a lor. Dacă doriţi ca anumite aplicaţii negestionate de managerul de sesiuni să fie pornite automat, puteţi utiliza unealta de configurare a preferinţelor Sesiuni pentru a specifica aplicaţiile, negestionate de managerul de sesiuni, care să fie lansate în mod automat.

### Definirea comportamentului sesiunii la login şi logout

Pentru a configura comportamentul sesiunii la login şi logout, selectaţi Aplicaţii Preferinţe desktop Avansat Sesiuni. Faceţi modificările necesare în cadrul tabului Opţiuni sesiune. De exemplu, puteţi selecta afişarea unui ecran de pornire la login.

### Utilizarea aplicaţiilor de la pornire

Vă puteţi configura sesiunile să lanseze aplicaţii care nu sunt gestionate de managerul de sesiuni. Pentru a configura aplicaţiile de la pornire negestionate de managerul de sesiuni, alegeţi Applicaţii Preferinţe desktop Avansat Sesiuni. Utilizaţi tabul Programe de la pornire pentru a adăuga, edita şi şterge aplicaţii. Dacă salvaţi setările şi terminaţi sesiunea, la următorul login aplicaţiile de la pornire sunt lansate automat.

### Vizualizarea aplicaţiilor din sesiunea curentă

Pentru a vedea aplicaţiile din sesiunea curenta, alegeţi Aplicaţii Preferinţe desktop Avansat Sesiuni. Tabul Sesiunea curentă afişează următoarele:

- Toate aplicaţiile GNOME care rulează în momentul respectiv, care se pot conecta la managerul de sesiuni şi care pot salva starea aplicaţiei.

- Toate uneltele de setare a preferinţelor desktop care se pot conecta la managerul de sesiuni şi care pot salva starea uneltei.

Puteţi utiliza tabul Sesiunea curentă pentru a efectua un număr limitat de acţiuni asupra proprietăţilor unei aplicaţii sau unealtă de preferinţe în cadrul sesiunii. De exemplu, puteţi edita ordinea de lansare şi restartare a oricărei aplicaţii GNOME sau unelte de setare a preferinţelor care se află în listă.

### Salvarea configuraţiei sesiunii

Pentru a salva setările sesiunii, executaţi următoarele:

1. Configuraţi-vă sesiunea să salveze automat setările la sfârşitul sesiunii. Pentru a vă configura sesiunea, alegeţi Aplicaţii Preferinţe desktop Avansat Sesiuni . Este lansată unealta preferinţe Sesiuni. Selectaţi opţiunea Salvează schimbările la sesiune automat din tabull Opţiuni sesiune.

2. Terminarea sesiunii.

Dacă nu selectaţi opţiunea Salvează schimbările la sesiune automat, la logout o fereastră de dialog vă va întreba dacă doriţi să salvaţi configuraţia curentă. Pentru a salva setările sesiunii, selectaţi opţiunea, după care sesiunea se va încheia.

## Terminarea unei sesiuni

Afişează iconul Ieşire.

Pentru a termina sesiunea, închideţi toate procesele active, după care executaţi următoarele acţiuni:

- Clic pe butonul Ieşire.

- Alegeţi Actiuni Ieşire.

- Deschideţi GNOME Menu şi alegeţi Ieşire.

Este posibil ca înainte de a termina sesiunea să doriţi să salvaţi configuraţia curentă pentru a o putea folosi in sesiunile următoare. De aceea, pe parcursul procesului de terminare a sesiunii o fereastră de dialog vă întreaba dacă doriţi salvarea configuraţiei actuale. În unealta de preferinţe Sesiuni puteţi selecta o opţiune pentru salvarea automată a configuraţiei.