# Alapismeretek

Ez a fejezet a munkaasztal használatához szükséges alapvető tudnivalókat ismerteti.

## Egérkezelés

Még ha jól ismerjük is az egér kezelését, érdemes megismerkedni az egérgombok és az egérműveletek a kézikönyvben használt elnevezésével. A fejezet kitér az egérmutatók ismertetésére is.

### Az egérgombok elnevezése

A kézikönyvben minden használati utasítás a következő egértípushoz érvényes:

- Jobbkezes felhasználók számára beállított egér.

- Háromgombos egér. Ha kétgombos egérrel rendelkezünk, a két gomb egyidejű lenyomásával szimulálható a középső gomb.

Az egérgombok elnevezése ebben a kézikönyvben:

Egérgomb | Definíció
--- | ---
Bal egérgomb | A jobbkezes használatra beállított egér bal oldalon elhelyezkedő gombja.
Középső egérgomb | A jobbkezes használatra beállított egér középső gombja.
Jobb egérgomb | A jobbkezes használatra beállított egér jobb oldalon elhelyezkedő gombja.

Az egér jobb- vagy balkezes üzemmódja közötti csere elvégezhető az Alkalmazások Munkaasztal beállításai Egér választásával, majd itt a kívánt üzemmód megadásával. Ha balkezes üzemmódra váltunk át, a kézikönyvben szereplő hivatkozásokat az egérgombokra is fordítva kell értenünk.

### Egérműveletek

A következő táblázatban az egérrel végrehajtható műveletek vannak felsorolva:

Egérgomb | Definíció
--- | ---

Bal egérgomb

Használjuk ezt a következő művelethez:

- Szöveg kijelölése

- Elemek kiválasztása

- Elemek húzása

Középső egérgomb

Használjuk ezt a következő művelethez:

- Szöveg beillesztése

- Elemek áthelyezése

Jobb egérgomb | Az objektum helyi menüjének megnyitása, ha van

Szöveg másolásához a következő lépésekre van szükség:

1. Jelöljük ki a szöveget a bal egérgombbal.

2. Mozgassuk az egérmutatót arra a helyre, ahová be szeretnénk illeszteni a szöveget.

3. Kattintsunk a középső egérgombra.

A Munkaasztal menü előhívásához kattintsunk a munkaasztal hátterén a jobb egérgombbal.

### Az egérműveletek szakkifejezései

Az egérrel végezhető műveletekre az alábbi kifejezéseket használja a kézikönyv:

Művelet | Definíció
--- | ---
Kattintás | Nyomjuk meg és engedjük fel a bal egérgombot az egér elmozdítása nélkül.
Kattintás és nyomva tartás | Nyomjuk meg, de ne engedjük fel a bal egérgombot.
Bal kattintás | Ugyanaz, mint a kattintás. A bal kattintás egyértelművé teszi a műveletet, ha összekeverhető a jobb kattintással.
Középső kattintás | Nyomjuk meg és engedjük fel a középső egérgombot az egér elmozdítása nélkül.
Jobb kattintás | Nyomjuk meg és engedjük fel a jobb egérgombot az egér elmozdítása nélkül.
Dupla kattintás | Nyomjuk meg és engedjük fel a bal egérgombot kétszer gyors egymásutánban az egér elmozdítása nélkül.
Húzás | Kattintás és nyomva tartás után mozgassuk az objektumot. Például az ablakok és az ikonok húzhatóak. Húzni a bal és a középső gomb segítségével lehetséges.
Húzás és ejtés | Kattintás és nyomva tartás után mozgassuk az objektumot. Például az ablakok és az ikonok húzhatóak. Az objektum kívánt új helyén engedjük fel az egérgombot.
Megragadás | Vigyük az egérmutatót egy mozgatható elem fölé, kattintsunk és tartsuk nyomva az egérgombot. Például megragadhatjuk egy ablak címsorát, és áthúzhatjuk az ablakot egy új helyre.

### Egérmutatók

Az egér használata közben az egérmutató kinézete megváltozhat. Az egérmutató kinézete tájékoztat az adott műveletről, állapotról vagy helyről. A következő táblázat felsorol és megmagyaráz néhány egérmutatót.

Mutató | Művelet | Leírás
--- | --- | ---
Normál egérmutató | Elem kijelölése, menüparancs választása | A normális egérmutató az egér általános használatakor jelenik meg.
Áthelyezés egérmutató | Húzás és ejtés | Az áthelyezés egérmutató azt jelzi, hogy ha leejtjük az objektumot, akkor az objektumot a régi helyéről az új helyre helyeződik át.
Másolás egérmutató | Húzás és ejtés | A másolás egérmutató azt jelzi, hogy ha leejtjük az objektumot, annak egy másolata jön létre a leejtés helyén.
Hivatkozás egérmutató | Húzás és ejtés | A hivatkozás egérmutató azt jelzi, hogy ha leejtjük az objektumot, a leejtés helyén egy hivatkozás jön létre az objektumra.
Kérdés egérmutató | Húzás és ejtés | A kérdőjel egérmutató azt jelzi, hogy ha leejtjük az objektumot, egy menü nyílik meg. Innen kiválaszthatjuk, hogy az objektumot másoljuk vagy áthelyezzük, illetve rá mutató hivatkozást hozunk létre.
Nem elérhető egérmutató | Húzás és ejtés | A nem elérhető egérmutató akkor jelenik meg, ha az adott helyre nem lehet leejteni az objektumot.
Panelobjektum áthelyezése egérmutató | Panelobjektum áthelyezése | A panelobjektum áthelyezése egérmutató akkor jelenik meg, ha egy panelobjektumot kijelöltünk áthelyezésre.
Vízszintes méret változtatása egérmutató | Ablak vízszintes méretének megváltoztatása | A vízszintes méret változtatása egérmutató akkor jelenik meg, ha egy ablak függőleges határát kijelöltük, hogy a vízszintes méretét megváltoztassuk.
Függőleges méret változtatása egérmutató | Ablak függőleges méretének megváltoztatása | A függőleges méret változtatása egérmutató akkor jelenik meg, ha egy ablak vízszintes határát kijelöltük, hogy a függőleges méretét megváltoztassuk.
Sarok egérmutató | Az ablak vízszintes és függőleges átméretezése | A sarok egérmutató akkor jelenik meg, ha egy ablak keretének a sarkát jelöltük ki, hogy a függőleges és a vízszintes méretét egyszerre változtassuk.
Ablaktábla vagy táblázatoszlop átméretezése egérmutató | Ablaktábla vagy táblázatoszlop átméretezése | Az ablaktábla vagy táblázatoszlop átméretezése egérmutató akkor jelenik meg, ha átméretezésre kijelöltünk egy táblázatoszlopot.

## Billentyűzetkezelés

Gyakorlatilag minden egérműveletet elvégezhető a billentyűzet segítségével is. A gyorsbillentyűk segítségével egy adott feladat gyorsan végrehajtható.

A gyorsbillentyűk segítségével a munkaasztalon végezhetünk el feladatokat, például panelekkel és ablakokkal dolgozhatunk. A gyorsbillentyűket az alkalmazásokban is lehet használni. A gyorsbillentyűk beállításához válasszuk az Alkalmazások Munkaasztal beállításai Gyorsbillentyűk menüpontot.

A munkaasztal beállításai között lehetőség van a billentyűzet kisegítő lehetőségeinek beállítására is.

A következő fejezet leírja a használható gyorsbillentyűket.

### Munkaasztal-gyorsbillentyűk

A munkaasztal-gyorsbillentyűk lehetővé teszik, hogy a billentyűzet használatával hajtsunk végre bizonyos feladatokat a munkaasztalon. A következő táblázat néhány munkaasztal-gyorsbillentyűt ismertet:

Alapértelmezett gyorsbillentyű | Feladat
--- | ---
Alt F1 | Megnyitja a GNOME menüt.
Alt F2 | Megnyitja a Program futtatása párbeszédablakot.
Print Screen | Képernyőképet készít.
Alt Print Screen | Képernyőképet készít a fókuszban levő ablakról.
Ctrl Alt jobb nyíl | A jelenlegi munkaterülettől jobbra elhelyezkedő munkaterületre vált.
Ctrl Alt bal nyíl | A jelenlegi munkaterülettől balra elhelyezkedő munkaterületre vált.
Ctrl Alt fel nyíl | A jelenlegi munkaterület felett elhelyezkedő munkaterületre vált.
Ctrl Alt le nyíl | A jelenlegi munkaterület alatt elhelyezkedő munkaterületre vált.
Ctrl Alt d | Minden ablakot minimalizál, és a fókuszt a munkaasztal hátterére helyezi.
F1 | Elindítja a súgóböngészőt, és megjeleníti a megfelelő on-line súgót.

### Ablakgyorsbillentyűk

Az ablakgyorsbillentyűk segítségével a billentyűzet használatával hajthatunk végre műveleteket az ablakokkal. A következő táblázat néhány ablakgyorsbillentyűt ismertet:

Alapértelmezett gyorsbillentyű | Feladat
--- | ---
Alt Tab | Váltás az ablakok között. A billentyű felengedésével történik a választás.
Alt Esc | Váltás az ablakok között az ellentétes sorrendben. A billentyű felengedésével történik a választás.
F10 | Megnyitja a menüsor bal oldali első menüelemét.
Alt szóköz | Megnyitja az Ablak menüt.
Nyílbillentyűk | A fókuszt mozgatja az elemek között egy menüben.
Enter | Kiválaszt egy menüelemet.
Esc | Bezárja a megnyitott menüt.
Ctrl Alt jobb nyíl | A jelenlegi munkaterülettől jobbra elhelyezkedő munkaterületre vált.
Ctrl Alt bal nyíl | A jelenlegi munkaterülettől balra elhelyezkedő munkaterületre vált.
Ctrl Alt fel nyíl | A jelenlegi munkaterület felett elhelyezkedő munkaterületre vált.
Ctrl Alt le nyíl | A jelenlegi munkaterület alatt elhelyezkedő munkaterületre vált.
Ctrl Alt d | Minden ablakot minimalizál, és a fókuszt a munkaasztal hátterére helyezi.

### Panelgyorsbillentyűk

A panelgyorsbillentyűk segítségével a billentyűzet használatával hajthatunk végre műveleteket az panelekkel. A következő táblázat néhány panelgyorsbillentyűt ismertet:

Alapértelmezett gyorsbillentyű | Feladat
--- | ---
Ctrl Alt Tab | Fókuszváltás a panelek és a munkaasztalháttér között.
Ctrl F10 | Megnyitja a kijelölt panel helyi menüjét.
Tab | Fókuszváltás a panelobjektumok között.
Enter | Kiválasztja a kijelölt panelobjektumot vagy menüelemet.
Shift F10 | Megnyitja a kijelölt panelobjektum helyi menüjét.
Nyílbillentyűk | Mozgatja a fókuszt a menüelemek között. Mozgatja a fókuszt az appletek felületelemei között is.
Esc | Bezárja a megnyitott menüt.
F10 | Megnyitja az Alkalmazások menüt a Menüpanelen, ha van Menüpanel.

### Alkalmazás-gyorsbillentyűk

Az alkalmazás-gyorsbillentyűk lehetővé teszik az alkalmazáson belüli feladatok elvégzését. Az alkalmazásokon belül a feladatokat sokkal gyorsabban el lehet végezni a gyorsbillentyűk segítségével, mint az egérrel. A következő táblázat néhány alkalmazás-gyorsbillentyűt ismertet:

Gyorsbillentyű | Parancs
--- | ---
Ctrl N | Új
Ctrl X | Kivágás
Ctrl C | Másolás
Ctrl V | Beillesztés
Ctrl Z | Visszavonás
Ctrl S | Mentés
Ctrl Q | Kilépés

### Hívóbillentyűk

A menüsor az alkalmazás menüit tartalmazó sáv az ablak tetején. A hívóbillentyű egy aláhúzott betű a menüsoron, a menüben vagy a párbeszédablakban, amelyet az adott művelet elvégeztetésére használhatunk. A menüsoron minden menü hívóbillentyűje alá van húzva.

A menü megnyitásához nyomjuk le az Alt billentyű és a hívóbillentyű kombinációját. A menüben minden menüelem hívóbillentyűje alá van húzva. A menüelem eléréséhez nyomjuk le a menüelem hívóbillentyűjét. A következő táblázat néhány példát mutat be a Szövegszerkesztő menüiből:

Hívóbillentyűk | Feladat
--- | ---
Alt F | Megnyitja a Fájl menüt.
j | Kiválasztja a Fájl menü Új menüparancsát.

A párbeszédablakok elemei mindig elérhetőek a hívóbillentyűkkel. A párbeszédablakokban a legtöbb elemben egy betű alá van húzva. Az adott elem eléréséhez nyomjuk le az Alt és a hívóbillentyű kombinációját. A következő táblázatban a Szövegszerkesztő Beállítások párbeszédablakából vett példa szerepel:

Hívóbillentyű | Feladat
--- | ---
Alt H | A fókusz A témához tartozó alapértelmezett betűkészlet használata jelölőnégyzetre ugrik.

Más billentyűk lenyomásával is közlekedhetünk az ablakban vagy a párbeszédablakban.

Billentyű | Feladat
--- | ---
Tab | A fókuszt elemről elemre lépteti egy ablakban vagy párbeszédablakban.

Nyílbillentyűk

A nyilak segítségével a következő műveleteket hajthatjuk végre:

- A menüsoron a fókusz áthelyezése egyik menüelemről a másikra. A megnyitott menüben a fókusz mozgatása egy menüelemről a másikra.

- A fókusz áthelyezése egyik beállításról a másikra, például a választógombok közötti lépegetés egy párbeszédablakban.

- Az érték megváltoztatása egy csúszkán.

## Ablakok és párbeszédablakok használata

Ez a fejezet az ablakok és a párbeszédablakok használatáról szól.

### Ablaktáblák átméretezése az ablakokban

Bizonyos ablakok egynél több ablaktáblával rendelkeznek. Az ablaktábla az ablak része. Például a Nautilus ablaka az oldalpanelből és a nézetpanelből áll. Az ablaktáblákat tartalmazó ablakoknál az ablaktáblákat határoló szegélyen van egy kezelő, amelyet megragadva és elhúzva az ablaktáblák a kívánt méretre átméretezhetőek.

### Táblázatok használata

Bizonyos ablakok az információt táblázatba rendezve jelenítik meg. Ez a fejezet a táblázatok kezelését ismerteti.

Az oszlop szélességének megváltoztatásához húzzuk el az egyik függőleges oszlopszegélyt.

Bizonyos táblázatoknál lehetőség van az adatok adott oszlop szerinti rendezésére. A táblázat adatainak rendezéséhez kattintsunk a rendezési szempontot adó oszlop fejlécére. Egy felfelé mutató nyíl jelenik meg ezen az oszlopfejlécen. A következő képen a felfelé mutató nyíl látható.

Felfelé mutató nyíl az oszlopfejlécen

A rendezési sorrend ellentétesre fordításához kattintsunk ismét az oszlopfejlécen. A felfelé mutató nyíl lefelé mutató nyílra változik. A lefelé mutató nyíl azt jelzi, hogy az oszlop adatai fordított sorrendben jelennek meg.

Bizonyos táblázatokban egyszerre több elem is kijelölhető. A következő fejezet a több táblázatelem kijelölését ismerteti.

Feladat | Művelet
--- | ---
Elem kijelölése | Kattintás az elemen
Elemek összefüggő csoportjának kijelölése | Nyomjuk le és tartsuk lenyomva a Shift billentyűt. Kattintsunk a csoport első elemére, majd kattintsunk a csoport utolsó elemére.
Több elem kijelölése | Nyomjuk meg és tartsuk nyomva a Ctrl billentyűt. Kattintsunk a kijelölendő elemekre.